ร้านกาแฟ ที่เป็นโรงคั่วกาแฟ ล้ำมาก ไม่คิดว่าจะมีร้านแบบนี้กลางทุ่งนาราชบุรี ที่สำคัญต้องตั้งใจมา เพราะไม่ใช่ทางผ่าน มีทั้งกาแฟ อาหาร และเบเกอรี่ให้เลือก มาครั้งนี้เลือกสปาเก็ตตี้คาโบนาร่า ก็ผ่านนะ แต่ไม่เหมาะกับคนไม่ชอบอาหารรสเลี่ยน (ความจริงคาโบนาร่าร้านไหนก็เลี่ยนทั้งนั้น) กาแฟเลือกสั่งมอคค่าเย็น เป็นกาแฟที่เข้มข้นรสโกโก้ แต่อาจเป็นเพราะสั่งมอคค่าเย็น เลยรู้สึกว่าหอมน้อยไปหน่อย 

ที่เด็ดสุดต้องบอกว่าเค้กพาสชั่นฟรุ๊ต อร่อยดี

พนักงานบริการดี ใครที่อยากมาชมโรงคั่วกาแฟ แวะซื้อกาแฟคั่วไปชงกาแฟสดดื่มเองที่บ้าน มาได้เลย ราคาไม่แพง รับรองไม่ผิดหวังแน่